רצח לואיזה ווסטרגר ג'ספרסן ומרן אולנד

ב-17 בדצמבר 2018 נמצאו גופותיהן של לואיזה ווסטרגר ג'ספרסן, אישה דנית בת 24, ומרן אולנד, אישה נורווגית בת 28 ערופות ראש למרגלות הר טובקאל ליד הכפר אימליל בהרי האטלס של מרוקו.<ref name="TheGuardian"></ref>

בסך הכל 18 גברים נעצרו על ידי משטרת מרוקו בחשד למעורבות במעשה. הרציחות תוארו על ידי התובע הכללי במרוקו כמעשה טרור, לאחר שפורסם באינטרנט סרטון של כמה מהחשודים שנשבעים אמונים לארגון המדינה האסלאמית תוך עריפת ראשה של לואיזה ג'ספרסן.<ref name="CBSNews"></ref><ref name="JP Thykier at al"></ref>

== רקע ==
לואיזה וסטרגר ג'ספרסן (נולדה בשנת 1994) גדלה באיקסט, דנמרק. היא למדה בבית הספר וסטרה והחלה ללמוד בגימנסיית איסקט-בריינדי בשנת 2013. היא נסעה למקומות כמו ארגנטינה, פרו ונורווגיה. ג'ספרסן הגישה בקשה להשתתף במסע לקוטב של Fjällräven בשנת 2017 ובשנת 2018.

מרן אולנד (נולדה ב-1990) הייתה מברינה, נורווגיה.

ג'ספרסן ואולנד היו סטודנטיות באוניברסיטת דרום-מזרח נורווגיה, שם למדו הדרכת טבע כדי להפוך למדריכות טיולים.<ref name="BBC"></ref> הצמד הגיע למרוקו ב-9 בדצמבר כתיירות במטרה לטייל, לעשות טרקים ו"לצבור חוויות" על פי אמה של ג'ספרסן. שתי הנשים הגיעו לראשונה למרקש לפני שנסעו לאימליל בהרי האטלס. הכפר אימליל פופולרי בקרב מטיילים לטובקאל, שהוא הפסגה הגבוהה ביותר בצפון אפריקה.

ארבעה מחבלים שיתפו סרטון ברשתות החברתיות לפני הפיגועים, והתחייבו אמונים לקבוצת הטרור של דאעש ודיברו על "הרס שנגרם על ידי מטוסי המלחמה של הברית הצלבנית". אחד התוקפים נשמע אומר "המשך להילחם באויבי אללה, בכל מקום שאתה נמצא, אין לך שום תירוץ, ודע לך שאנחנו תומכיך ... יש לך בני ברית אצלנו."<ref></ref>

לדברי חוקר אוניברסיטת ההגנה השוודית מגנוס רנסטורפ, טרוריסטים שתוקפים תיירים אינם תופעה חדשה והיא נועדה לערער את היציבות במדינה בה מתקיימים התקפות כאלה.

בעוד שמרוקו נתפסת בדרך כלל כיעד בטוח לתיירים, שכן פיגוע הטרור האחרון אירע בשנת 2011 בו נהרגו 17 בני אדם מפצצה במסעדה במרקש, למעלה מ־1,600 איש נסעו ממרוקו כדי להצטרף למדינה האסלאמית במלחמת האזרחים בסוריה. שלטונות מרוקו התעלמו בתחילה מהאנשים שהצטרפו לדאעש אך בהמשך הבינו שהם יכולים לחזור לבצע עבירות טרור במרוקו. כתוצאה מכך, הוקמה מערכת לחקירה משפטית להתמודדות עם התופעה.<ref name="JP Plesner2"></ref>

לדברי חוקר במכון הדני למחקרים בינלאומיים, נראה כי לרשויות במרוקו יש אחיזה טובה במצב הג'יהאדיסטי וכי הם משתפים פעולה עם הרשויות באירופה וארצות הברית. מרוקאים מוצגים רבות כמבצעי "טרור בגולה", כלומר טרור שמתרחש מחוץ לגבולות מרוקו; למשל, שני מרוקאים עמדו מאחורי פיגוע גשר לונדון 2017 ואזרח מרוקאי ביצע פיגוע דריסה בלה רמבלה בפיגועי ברצלונה ב-2017, יום לאחר שמרוקאי אחר הרג שתי נשים בפיגוע טורקו ב-2017.<ref name="JP Plesner"></ref>

== מעשי הרצח והחקירה ==
הכפר אימליל והעמק שמסביב
בבוקר 17 בדצמבר 2018 נתקלו זוג מטיילים צרפתים בגופות ערופות הראש של הקורבנות ובאוהל שלהן ליד שביל המחבר בין איליל להר טובקאל.<ref></ref> חשוד בשם עבד-רחים חייאלי נתפס במהירות בעקבות האירוע לאחר שהמשטרה מצאה את תעודת הזהות שלו שנשכחה באוהל.<ref></ref> שלושה חשודים נוספים, עבדסמד אג'וד, ראחיד עפתי ויונס אוזאיאד, נתפסו מאוחר יותר על ידי המשטרה בעת שנסעו באוטובוס בשעות העומס של הבוקר בעיר מרקש הסמוכה.<ref></ref> שלושת החשודים נתפסו כשברשותם כלי נשק עם להבים. משוער כי עבדאסמאד אג'וד היה מנהיג הקבוצה. ארבעת הגברים צילמו סרטון שבוע לפני הרצח בו הם נשבעו אמונים לדאעש.<ref></ref>

הרוצחים סיכמו כי יבצעו פעולת טרור נגד שירותי הביטחון או נגד תיירים זרים, לפני שהחליטו לנסוע לאזור אימליל.<ref></ref> בסרטון הרצח ניתן לשמוע את התוקפים צועקים "אויבי אללה" ו"נקמה על אחינו בחג'ין". <ref></ref>

מאוחר יותר ביצעה משטרת מרוקו מעצרים נוספים של אנשים שנחשדו בקשרים עם החשודים.

=== משפט ===
בסך הכל 24 נאשמים עמדו למשפט בסלא, ליד רבאט שבמרוקו. מבין הנאשמים, 23 חשודים הם מרוקאים ממרקש ואחד הוא מומר מוסלמי שווייצרי-ספרדי. שלושה מהם הואשמו ברצח והשניים האחרים בעבירות טרור שונות.

במאי 2019 הודה אחד החשודים בהריגת אחת הנשים. בעבר הוא נכלא מפני שניסה להצטרף למדינה האסלאמית בסוריה ושוחרר בשנת 2015.

ביולי 2019 הוטל על שלושה מהחשודים עונש מוות, עורך דינם אמר כי יערער על החלטת בית המשפט.<ref></ref>

==== הערעור ====
ב-31 באוקטובר אושר עונש המוות של שלושה מהמורשעים על ידי בית המשפט נגד טרור בסלא. בסך הכל הורשעו 24 חשודים הקשורים לרציחות או בחברות בתא הג'יהאדיסטי.<ref name=":0"></ref>

החשוד העיקרי, עבדסמאד אג'ג'וד, היה בן 25, ארגן את משלחת הרצח עם שני שותפים, יונס ואוזיאד (27) ורחיד אפתי (31) שצילמו את הרציחות. לחשוד הרביעי, עבד-רחים חייאלי, הוחמר העונש ממאסר עולם לעונש מוות. חייאלי היה חלק מהמסע אל ההר אך עזב את הקבוצה לפני ההרג. בית המשפט גזר עונשים של 5 עד 30 שנות מאסר ל-19 נאשמים והחמיר את עונשו של מורשע אחד מ-15 ל-20 שנות מאסר. אג'וד ניצל את ההזדמנות שלו לדבר לפני גזר הדין כדי לבקש עונש מוות מכיוון שהוא לא מאמין בחוקים ולא בזכויות אדם. ואזאיאד ואפתי קראו פסוקים מהקוראן.<ref name=":1"></ref>

כמו במשפט הראשון, בית המשפט הורה לארבעת החשודים הראשיים לשלם 190 אלף יורו להוריה של מרן אולנד.

עונש המוות עדיין תקף במרוקו, בפועל לא הוצא אדם להורג מאז 1993.

== הלוויות ==
שרידי הקורבנות הוטסו לקופנהגן ב-21 בדצמבר 2018.<ref name="NRK"></ref>

הלווייתה של ג'ספרסן נערכה בעיירה הולדתה איקסט, דנמרק ב-12 בינואר.<ref></ref> ראש ממשלת דנמרק לארס לקה ראסמוסן השתתף בהלוויה.<ref></ref>

אולנד נקברה ב־21 בינואר בג'ארן, נורווגיה. שר הבריאות הנורווגי בנט הויה ושגרירת מרוקו למיה ראדי השתתפו בטקס.<ref></ref>

== תגובות לאירוע ==
במרוקו זכו החדשות על הפיגוע לזעם וגינוי נרחבים. האירוע זכה לסיקור נרחב בעיתונות הבינלאומית. התגובות בארצות המקור של הקורבנות לוו בהלם וזעם. הפגנה פומבית נערכה בעיר הולדתה של אולנד, בריינה, כאות תמיכה למשפחתה וקרוביה.

הפגנות תמיכה בקורבנות נערכו ברבאט בשגרירויות נורווגיה ודנמרק, יחד עם משמרות במרקש ובאיליל.<ref></ref>

שני סרטונים: אחד מהם מתאר את הרצח ואחר שבו החשודים עצמם נשבעים אמונים לדאעש פורסמו ברשתות החברתיות.<ref></ref> רשויות מרוקו וסוכני שירות החקירה הפלילית הלאומית בנורווגיה אישרו כי הסרטונים אותנטיים.

== קישורים חיצוניים ==
* 

== הערות שוליים ==

קטגוריה:פיגועי דקירה
קטגוריה:אפריקה: פיגועי טרור אסלאמי
קטגוריה:המדינה האסלאמית: פיגועים באפריקה
קטגוריה:נשים שהוצאו להורג בעריפת ראש
קטגוריה:נשים בנורווגיה
קטגוריה:נשים במרוקו
קטגוריה:פעולות טרור ב-2018